
Mindent, amit a kütyükről látni érdemes! 


Veletech 2014 összefoglaló 


Idén is jó hangulatban zajlott a Veletech. 


Idén is megrendezésre került a Veletech kiállítás, ahol 

a megszokott módon a legtöbb gyártó is képviseltette 
magát. Személy szerint harmadszor vettem részt ezen 
a kiállításon, igaz előtte még Mobile Meeting néven is- 
merhettük. Idén a szerkesztőségből én mentem ki mint 
sajtós, így ebben a pozíciómban jártam végig az összes 
standot, hogy megnézzem nagy durranások vannak 
kinn amit még nem láthattunk. 


Volt kinn pár érdekes mobil, mint például a HTC One 
M8, az Alcatel Idol 2 család, az Xperia 22, az Xperia 22 
Tablet, de az egyik igazi csemege a rengeteg régi kütyü 
volt. A retro jegyében megcsodálhattunk jó pár, az 
elmúlt két évtizedből származó Apple számítógépet, de 
rengeteg oldtimer mobil is volt a kirakat mögött. 

Izgalmas volt, hogy az emeleten régi játékokkal lehe- 
tett játszhattunk melyek -ha csak rövid időre is- vissza- 
repítettek minket az időben. Néhány méterre már egy 
egész más érdekességbe botlottunk, itt igényes, saját 
készítésű gépházakat lehetett látni, illetve élőben is 
megcsodálhattunk egy készülő házat. 

A különlegességek sok embert érdekelt, hiszen ren- 
getegen fordultak meg idén is, reggel már nyitás előtt 
kígyózott a sor, de szerencsére nem volt tömegnyomor, 
hála a Millenáris nem éppen kicsi épületének. A kiállítá- 
sok közben javában zajlottak a főszínpadon megtartott 
előadások is, illetve lehetőségünk volt még nyeremény- 
játékokon és tombolán is részt venni. 


Az Alcatel standján megtaláltuk az új Firefox OS alapú 
készüléket amit el is kezdtem nyomkodni, de sajnos már 
elsőre akadt a menü lapozása és más területeken is las- 
súcskának bizonyult a telefon. A hardver ismeretlensége 
miatt nem tudom mi volt az oka, de csalódást okozott 
nekem, bíztam benne, hogy a sok fejlesztés meghozza 
az eredményét, ám ez a látott példány alapján nem jött 
össze. 


Azért még mindig az új kütyüké volt a főszerep, így 
lehetőségünk volt a legújabb modelleket is megszem- 
lélni. Ott volt a Galaxy S5 is (melyről hamarosan tesztet 
is olvashatnak a WikiTech hasábjain), melynek a nagy 
kapkodásban sikerült megmérnie a pulzusom. A mért 
68-as érték sikeresen ki is akasztotta, mert utána már 
nem mérte meg nekem. 


Az Xperia 22 szép, jó és gyors volt, a HTC One M8 pedig 
eszméletlen minőségi és gyönyörű dizájnnal rendelke- 
zik. Az igaz, hogy sokat nem tudtam tesztelni rajtuk, 
hiszen tömött sorok is álltak mindkét modell előtt. 

A kínai Huawei standján csak újdonságok bukkantak fel, 
mint például az Ascend G6, a 630 vagy a 6750. Az LG 
sem bízta a véletlenre az érdeklődést, ugyanis láthattuk 
a G2 minit és az F70-et is . Az LG televíziókat is hozott a 
helyszínre, itt csodálhattuk meg talán többen is először 
élőben a hajlított televíziójukat mely igen impozáns 
látványt nyújt és a képe is gyönyörű. 


A terepen a kütyükön kívül voltak még szimulátorok 
(repülőgép, autó) amit ki lehetett próbálni, ez minden 
bizonnyal igazán élvezetes perceket nyújtott azoknak 
akik versenyezni szeretnek az autóval és ezt a min- 
dennapi közlekedésben nem tehetik meg, netán nincs 
jogosítványuk. 

Táablamagazin 


INGYENES KÉTHETI MAGAZINOK TABLETEKRE [T GASZTRONÓMIA 


BEMUTATÓ 


Ami tavaly nem volt, de idén szerintem jópofa volt, 
hogy megtekinthettünk két igazi járművet is, illetve egy 
versenymotor is képviseltette magát. Az egyik autó egy 
Mini Cooper volt, a másik pedig egy OT-s rendszámú, 
valószínűleg 1969-es Ford. 


A rendezvény eddig mindig jó hangulatban telt, a lelkes 
felhasználók közelebb kerülhettek az újdonságokhoz és 
a cégekkel is közvetlenebbül tudtak beszélni, ez most 
sem veszett el, ezért is nagyon jó a Veletech. 


Jövőre remélhetőleg újra ott lehetünk, addig is mi to- 
vábbra is minden nap a legfrissebb hírekkel állunk elő és 
a tesztekkel sem állunk meg. 


Hi CSALÁD 
EGÉSZSÉGÜGYI 
! KÖRNYEZETVÉDELEM 


Hi KÜTYÜ 

Fotón egy 2001-es 
Nokia táblagép 


Napvilágra került egy fotó egy soha el nem készült 
táblagépről. 


Napjainkban a táblagépek egyáltalán nem számítanak 
különlegességnek, a különböző készülékek gyakorla- 
tilag elárasztották a piacot. Nem volt ez mindig így, a 
2010-ben bemutatott iPad előtt ugyanis igazi kurió- 
zumnak számított ez a kategória, melynek első képvi- 
selői már a 90-es évek végén bemutatkoztak. 


Vélhetően azok keltették fel a Nokia érdeklődését is, 

a finn vállalat ugyanis már 2001-ben kísérletezett egy 
készülékkel. Az eszközről most napvilágra került egy 
fotó, hála Esko YIiruusi-nak, a Nokiánál 96 és 2001 kö- 
zött dolgozó, adatkommunikációs szakértőnek. A kissé 


bumfordi, sok nyomógombot tartalmazó modellről azt 
is kiderült, hogy monokróm képernyővel rendelkezett, 
így aligha lett volna használható a ma divatos funkciók- 
ra. Arról nincs információ, hogy a Nokia miért döntött a 
készülék törlése mellett, elképzelhető, hogy a végered- 
ményt látva nem tartották megfelelőnek a fejlesztést. 


A konkurencia termékeivel is kompatibilis a Samsung újdonsága 


Más androidos modellekkel is működik a Gear Fit. 


A Samsung az elmúlt időszakban igen nagy erővel ve- 
tette bele magát a viselhető kütyük piacába. A dél-ko- 
reai vállalat a Galaxy Gear után több újdonságot is lelep- 
lezett az idei évben, ám mindeddig úgy tudtuk, hogy a 
korábbi kiadásokhoz hasonlóan ezek is csak a cég saját 
termékeivel működnek együtt. 


A legújabb információk alapján a Gear Fit névre keresz- 
telt csuklópánt már nem csak a Samsung saját, de a 
konkurencia termékeivel is hajlandó működni. Az első 
tapasztalatok alapján apróbb problémák még előfor- 
dulnak, ám az Android 4.3-nál újabb rendszert futtató 
mobilokkal gond nélkül "szóba áll" az újdonság. 

Reméljük, hogy a gyártó többi viselhető eszköze is ké- 
pessé válik erre a jövőben, az biztos, hogy sok új vevőt 
tudna Így szerezni a Samsung. 

Az EU visszaszorítaná a szabadalmi háborúkat 


Elegük lett az állandó csatározásokból. 


Egyre inkább kínossá válnak a napjainkban zajló sza- 
badalmi háborúk, melyek során a gyártók a legapróbb 
bolhából is képesek elefántot csinálni, a remélt profit 
érdekében. Az Európai Bizottság a legújabb, Apple 
kontra Motorola ügy tárgyalása után jelentette be, 
hogy a jövőben véget vetnek az efféle harcoknak. 


A Bizottság tervezete szerint ugyanis ezután nem 
pereskedhetne szabadalmi ügyekben két olyan vállalat, 
mely már korábban egyezségre jutott egymással, már- 
pedig ez gyakorlatilag az összes, ma ismertebb gyártó- 
nak megtiltja az egymással való csatározást. Jaoguin 
Almunia az Európai Bizottság trösztellenes vizsgálatait 


irányító szervezetének vezetője szerint a fogyasztók 
számára rendkívül károsak az ilyen csatározások és bár 
fontos, hogy a szabadalmak tulajdonosai kellő mérték- 
ben kártalanítva legyenek, a technológiai ipar ésszerű 
fejlesztéseinél nem szabad efféle korlátozásokat hasz- 
nálni. 


Ha elfogadja a Bizottság a tervezetet, az precedens 
értékű lehet, így az Unió területéről rövidesen eltűnné- 
nek a szabadalmi perek. Érdekesség, hogy jelenleg az 
Európai Unió területén 10 országban harcol egymással 
az Apple és a Samsung, így a döntés értelmében kény- 
telenek lennének máshol folytatni a háborút. 


Új nézőpontba helyezi a képeinket a Lytro újdonsága 


Utólag módosíthatjuk a perspektívát az Illummal. 


2012-ben jelent meg a Lytro, a világ első, utólagos foku- 
szálással rendelkező fényképezőgépe. Az extravagáns 
formatervvel rendelkező eszköz azonban mindössze 
1000 x 1000 pixel felbontású anyagokat készített és a 
képek megtekintéséhez szükség volt egy külön szoft- 
verre is. A korlátozások azonban nem vették el a külön- 
cök kedvét a vásárlástól, így a vállalat most piacra dobja 
a készülék utódját. 


Az Illum névre hallgató újdonság sokat fejlődött előd- 
jéhez képest, ezúttal egy 1-es szenzort és egy 8-szo- 
ros nagyítással bíró, szuper közeli fotók készítésére is 
használható optikát találunk a hagyományosabb fedél 
alatt. A 40 Megaray felbontású anyagokat a 4"-es, 
800x480 pixel a felbontású, dönthető hátsó képernyőn 
tekinthetjük meg. Megjelent a Programautomata mód 
is, így már manuális, IS0 és záridő-vezérelt módban is 
fotózhatunk. 

Az igazi érdekesség a technikai csemegéken túl azon- 
ban az, hogy az újdonság képes az elkészült anyagokon 
új perspektívát állítani, így akár más szögből is meg- 
csodálhatunk egy-egy képet. Ehhez természetesen 
ezúttal is a gyártó által készített különleges szoftverre 
van szükség, ám jó hír, hogy mostantól akár JPG-be is 
exportálhatjuk a kész képet, illetve további szerkesztés 
esetén Adobe Photoshop, Lightroom és Aperture hasz- 
nálatára is lehetőség van. 


Az új különlegesség 1600 dolláros áron vásárolható meg 
júliustól, ám az előrendelők 100, a korábbi Lytro tulajdo- 
nosok pedig 200 dolláros kedvezményt kapnak. 

Jövőre jön a modurális Ara mobil 


Januárban kerülhet piacra a világ első modurális te- 
lefonja. 


Jövő januárban már a kezükben foghatják az első vásár- 
lók a Google modurális telefonját az Ara-t. A korábban 

a Motorola által kidolgozott Project Ara koncepció így 
már nincs olyan távol a megvalósulástól, ám addig még 
a fejlesztőkön a sor, hogy kidolgozzák a megfelelő meg- 
oldásokat a készülékhez. 


Ennek érdekében nemrég kiadták a fejlesztői készletet, 
az idei év decemberében pedig egy frissítés is meg- 
jelenik majd a Project Ara eszközökhöz, hogy aztán 
januárban már a végleges daraboknak örülhessenek a 
felhasználók. A Google törekvése szerint a felhasználók 
10099-ig személyre szabhatják majd eszközüket, ezért 
a Moto X-nél debütált konfigurátor alapos továbbfej- 
lesztésre kerül. 


119 millió dollárt fizet a 
Samsung az Apple-nek 


Lezárult a második Apple kontra Samsung per. 


A vártnál jóval korábban, már most végetért a második 
Apple kontra Samsung per. Az előzőben közel 1 milli- 
árd dollárt ítéltek meg az Apple számára, a kaliforniai 
gyártó pedig ezúttal sem adta alább, követelésükben 
2,2 milliárd dolláros kártérítés szerepelt. Az amerikai 
esküdtszék ennyire azért nem érezte súlyosnak a prob- 
lémát, így "mindössze" 119 millió dolláros kártérítést 
kell fizetnie a dél-koreai gyártónak. 


Ezt három szabadalom megsértése miatt kapták, amik 
a főképernyő feloldására, a szöveg hivatkozássá való 
alakítására és az automatikus helyesírás-ellenőrző 
rendszerre vonatkoznak. Az Apple sem úszta meg, ne- 
kik a digitális fájlok tárolásával kapcsolatos Samsung 
szabadalom miatt kell 158 ezer dollárt fizetni a dél-ko- 
reai gyártónak. A Samsung 
természetesen nem hagyta 
annyiban és kijelentet- 

ték, hogy fellebbeznek 


az ügyben, állításuk Ko A 
szerint vizsgálatra szo- v S 
rulnak az Apple szaba- .. . 


dalmai, hiszen kérdéses, 
hogy ezek egyáltalán 
még érvényesek-e. 

A jelenlegi információk szerint a Project Ara nem csak 
ebben megy majd szembe a mai trendekkel, de a kali- 
forniai vállalat célkitűzése szerint egy eszköz 5-6 évig 
szolgálhatja majd a felhasználót, mindeközben pedig 
lehetőség nyílik új processzor vagy fejlettebb kamera 
beépítésére is. Az biztos, hogy az Ara radikálisan meg- 
változtathatja azt, amit ma az okostelefonokról gondo- 
lunk, így izgatottan várjuk az első tesztkészüléket! 


Frissítette al MacBook Air 
családot az Apple 


Apró frissítést hajtott végre az ultravékony laptop- 
jain a kaliforniai gyártó. 


Utoljára tavaly júniusban frissült a MacBook Air, így 
igen időszerű volt már, hogy valamennyire hozzányúl- 
jon a kaliforniai gyártó. Ennek az igénynek nem mond- 
hatnánk, hogy maradéktalanul eleget tettek, ugyanis 
mindössze a processzorok "tuningolására" futotta, 
hiszen a korábbi 1,3 GHz-es Core i5-ös egységet egy 
újabb architektúrájú, 1,4 GHz-es Core i5 váltotta fel. 


Ami viszont ennél is fontosabb, hogy ezentúl kiadás- 
tól függően 20-30 ezer forinttal váltak olcsóbbá a 
készülékek, így minden eddiginél jobb áron juthatunk 
hozzá egy szupervékony Air-hez. Az apró frissítés oka 
állítólag az, hogy az Apple már gőzerővel dolgozik a 
két verziót váltó, 12"7-es utódon, mely idén ősszel, az 


kozhat be. 


ggg 

Már hivatalosan is a Microsofté a Nokia 


Április 25-től lezárult a mobiltelefónia egy korszaka. 


eg Microsoft Mobile 


A mai naptól hivatalosan is a Microsoft tulajdonába 
tartozik a Nokia mobiltelefonos részlege. A 8 hónapja 
tartó üzlet így végre révbe ért és egyúttal azt is jelenti, 
hogy búcsút inthetünk a készülékeken található patinás 
márkanévnek. A BUILD konferencián bemutatott Lumia 
630, Lumia 635 és Lumia 930 után ugyanis már csak 

a Microsoft Moblle feliratot találjuk majd a képernyők 
fölötti területen. A Lumia felirat szerencsére nem tűnik 
el, így a Surface után ez is a Microsoft márkanevei közé 
tartozik majd. 


Bemutatkozott a OnePlus One 


Elegáns külsővel és fejlett hardverrel érkezik a kínai 
gyártó újdonsága. 


Több mint egy hónapnyi szivárogtatás után végre hiíva- 
talosan is leleplezte legújabb zászlóshajóját a OnePlus. 
A One névre keresztelt modell egy négymagos, 2,5 
GHz-en üzemelő Snapdragon 801-es processzort, 3 GB 
RAM-ot és egy 5,5"-es, FullHD felbontású, 401 ppi rész- 
letességű képernyőt tudhat magáénak. 


Az Android 4.4 KitkKat-en alapuló, CyanogenMod 115 
rendszert futtató eszköz hátlapján egy 13 megapixel 
felbontású, Sony IMX214 szenzort tartalmazó kamera 
található. A magnéziumból készült háznak hála a One 

a legkönnyebb 5,5"-es készülék a piacon, "mindössze" 
162 grammot nyom a mérlegen. A lekerekített forma- 
tervű modell a sarkokon mindössze 4,4 mm vékony, ám 
a hátlap közepén sem vastagabb 8,6 mm-nél. 

A Stephen Elop által irányított Devices Group foglalko- 
zik majd az okostelefonok fejlesztésével, így a jövőben 
ennek a részlegnek dolgoznak a Nokia korábbi alkalma- 
zottai. Az már biztos, hogy két gyárat nem vesz át a 
Microsoft, így bezár a 200 főt foglalkoztató dél-koreai 
üzem. Az indiai gyárról egyelőre még nem döntöttek, 
ám a HTC érdeklődik a létesítmény iránt, így elképzel- 
hető, hogy a végén a tajvani gyártó készülékeit szerelik 
majd össze. 


A Microsoft 5,44 milliárd eurót fizetett a finn gyártó 
Devices § Services üzletágáért, azonban a Solutions 
and Networks, az Advanced Technologies és a HERE 
továbbra is a Nokia részét képezi majd. A finn óriás 
jövő hét kedden tart majd nyilvános sajtótájékoztatót, 
vélhetően itt ismertetik majd a további terveiket. 


/ 


A különleges külsőhöz egyedi hátlapokat is készített a 
OnePlus, így a vásárlók akár bambusz, fa, farmer vagy 
kevlár stílusúvá is alakíthatják kedvencüket. Érdekes- 
ség, hogy a konkurencia több modelljéhez hasonlóan a 
One 3100 mAh-es akkumulátora sem cserélhető. 


Az újdonság Európa legtöbb országában a második ne- 
gyedévben lesz elérhető, a 16 GB-os kiadásért 269, a 54 
GB-os verzióért pedig 299 eurót kér a majd a gyártó. 

A Toshiba bemutatta a világ első 4K képernyős laptopját 


Prémium hangzással debütál az óriási felbontású képernyővel rendelkező modell. 


Ugyan a világ nagyobbik részén még a FullHD sem számít általánosnak, a 
technikai fejlődés nem áll meg, így napjainkban már a 4K felbontást támo- 
gatják a csúcs televíziók. Az óriási méretű képernyőkön túl azonban mind- 
eddig nem találkoztunk más területen az óriási felbontással. Ezen próbál 
most változtatni a Toshiba újdonsága, a Satellite P55t névre keresztelt 
modell ugyanis egy 3840 x 2160 pixel felbontású, 282 ppi részletességű 


15.6"-es IPS képernyővel kerül majd piacra április 22-én. 


A Harman Kardon által készített, DTS hangzást is támogató hang- 


szórók mellett negyedik generációs Intel Core í7 processzo- 
rokat, akár 16 GB RAM-ot, 2 GB-os DDR5 memóriával 
felvértezett AMD Radeon R9 M265X videókártyát és 
1TB HDD-t találunk. A Blu-ray íróval és HDMI csatla- 
kozóval felszerelt modellért 1500 dollárt kér a japán gyártó. 


A Nike-val közösen 
készül az iWatch 


A Fuelband gyártásának be- 
szüntetése után az Apple-nek 
segíthet a Nike. 


1 


0922/mi 
ANG AKCE 


A 2014-es év egyik leginkább várt újdonsága az App- 
le által készített iWatch. A kaliforniai gyártóról már 
hosszú ideje rebesgetik, hogy beszáll a viselhető 
eszközök piacára, az elmúlt hónapok során Tim Cook 
vezérigazgató pedig minden eddiginél sejtelmesebben 
beszélt egy készülő modellről. 


A rövid időn belüli bemutatót sejteti az is, hogy a Nike 
különös módon úgy döntött, hogy befejezi a Fuel- 
band gyártását és szélnek ereszti a hardvert fejlesztő 
csapatot. Ez azért is érdekes, mert a termék igen 
sikeres volt, így gyakorlatilag semmi nem utalt arra, 
hogy a Nike így döntene. Valószínű azonban, hogy a 
sportszergyártó az Apple-lel megegyezve jutott erre a 
döntésre, így akár együtt is fejleszthetik az iWatch-ot. 
Erre utal az is, hogy Tim Cook évek óta lelkes Fuelband 
felhasználó és hosszú ideje ül a Nike vezetőségében is. 


A Techmaniacs.er információi szerint a kaliforniai gyár- 
tó okosórája többek között megkapja az Apple által 
népszerűsített iBeacon technológiát, de az AirDrop és 
a Carplay támogatás sem marad ki a repertoárból. A 
leleplezésre várhatóan ősszel, az Apple szokásos szep- 
tember iPhone bemutatóján kerülhet sor. 

Az iPhone miatt támogatja az 
érintőképernyőt az Android 


A napvilágra került dokumentumokból kiderült, 
hogy a Google egészen másmilyennek képzelte az 
iPhone előtt az Androidot. 


Nemrégiben újra bíróságon feszült egy- 
másnak az Apple és a Samsung. A kali- 
forniai vállalat szerint ugyanis dél-kore- 
ai konkurensük 2 milliárd dolláros kárt 
okozott azzal, hogy 5 szabadalmukat 
nem licencelte legálisan. A Samsung 
természetesen minden eszközével azon 
van, hogy bizonyítsa az igazát, ezért 
még a Go00gle-t is megkérték, hogy 
tanúskodjon mellettük a bíróságon. 


A Google több ízben is kijelentette, hogy az Android 
teljesen függetlenül fejlődött az iPhone-hoz képest, a 
most napvilágra került dokumentumok alapján ez nem 
éppen így történt. A 2006-ban készült dokumentumok 
szerint a kaliforniai óriás egy OWERTY billentyűzet- 
tel rendelkező okostelefon platform megalkotásán 
dolgozott, melyre telepíteni lehet a harmadik fél által 
készült applikációkat illetve bővíthetjük a beépített 
memóriát. 


Az iPhone bemutatása után ez annyiban változott, 
hogy a billentyűzetet nem pusztán érintőképernyő vál- 
totta fel, de a megjelenítőnek a kétujjas használattal is 
meg kellett birkóznia. 

Hamarosan házat is nyomtathatunk magunknak 


A 3D nyomtatás egy újabb területen vetheti meg a lábát, mégpedig a házépítésben. 


Jelenleg még gyerekcipőben jár, ám hamarosan életünk 
meghatározó részévé válhat a 3D nyomtatás. Most egy 
kínai építőipari cég, a Winsun azzal kacérkodik, hogy 

a közeli jövőben már házakat is készítenének ilyen 
technológiával. Ez a megoldás több előnnyel is járhat, 
ugyanis egyfelől jelentősen felgyorsítja az építést. Egy 
átlagos házból 24 óra alatt akár 10 darab is elkészülne, 
kvázi szinte tömeggyártásban lehetne előállítani az 
építményeket. A másik pozitív hozadéka, hogy meg- 
lehetősen költséghatékony is, mivel egy ház gyártási 
költsége 5000 dollár alatt maradna. 


Gondoljunk csak bele, egy természeti katasztrófa ese- 
tén villámgyorsan lehetne akár átmeneti, akár végle- 
ges otthonokat létrehozni, mindezt ráadásul olcsón. A 
vállalat elképzelései szerint a ház egyes elemeit kü- 
lön-külön készítenék el 3D nyomtatással egy központi 
gyártóüzemben, amihez egy speciális, cement/üveg 


A Samsung a lehetőséget 
látta Steve Jobs halálában 


A vállalat egyik vezetője szerint jó lehetőség Jobs ha- 
lála az iPhone legyőzésében. 


A második nagyszabású Samsung kontra Apple per 
számos érdekes információt hoz napvilágra, hiszen az 
ügyben számos olyan dokumentumot ismerhetünk 
meg melyek mindeddig a vállalati bürokrácia mélységé- 
ben foglaltak helyet. 


Most egy 2011-es levélváltás került nyilvánosságra, 
melyből kiderült, hogy Michael Pennington, a Samsung 
Telecommunications America értékesítési vezetője kife- 
jezetten egy lehetőségként értékelte Steve Jobs halálát. 
Szerinte ugyanis az Apple termékek Jobs visszatérése 
után váltak igazán kiválóvá, így a halála kiváló lehe- 
tőséget biztosít számukra az előretörésben az iPhone 
ellen. 


Ugyan semmiképpen sem mondhatjuk, hogy egy halál- 
eset kapcsán ez a legmegfelelőbb reakció, kétségtelen, 
hogy a Samsung hosszú évek óta azon van, hogy le- 
nyomja kaliforniai konkurensét, márpedig egy ikonikus 
vezető elvesztése mindenképpen nyomot hagy egy cég 
életében. 

keveréket használnak majd. Az elemekben lévő légrés 
a szigetelés problémáját is megoldja, az így létrehozott 
paneleket pedig már a helyszínen állítanák össze kész 
házzá. 

ConCorde SmartPhone 5005 NFC - 


Az eddigi legjobb 


Megfizethető árért ad sokat a ConCorde újdonsága. 


Már számos alkalommal jártak 
nálam a ConCorde termékei. A 
10090-ig magyar tulajdonú vállalat 
modelljei mindig is a megfizethető 
árkategóriában foglaltak helyet, 
ezzel sokak számára jelentettek 
alternatívát az ismertebb márkák 
kínálatával szemben. A legújabb 
SmartPhone 5005 NEC névre 
keresztelt újdonságukkal ugyanak- 
kor egy magasabb szintre léptek, 
hiszen ez a típus kiváló összesze- 
relési minőséget, erős hardvert és 
szép külsőt ad, minden eddiginél 
megfizethetőbb áron. 


Csomagolás 

Az elegáns, hosszúra nyúlt doboz 
fedlapját a készülék fotója és an- 
nak tulajdonságairól szóló ikonok 
díszítik, a teljes specifikációért a 

hátlapot kell megtekintenünk. 


A felső rész felemelése után az 


alaposan becsomagolt telefon néz 
velünk farkasszemet, alatta pedig 
a hálózati töltővel, az akkumulá- 
torral, az USB kábellel és a fülhall- 
gatóval találkozhatunk. 

Külső 

Már első látásra is egy minőségi 
termék képét festi a SmartPhone 
5005. A masszívan összeszerelt, jó 


minőségű műanyagból összerakott 


készülékház a nyikorgás jelét sem 
mutatta, egyik pillanatban sem 


éreztem úgy, hgy egy olcsó eszközt 


tartanék a kezemben. Az előlapot 
elfoglalja egy 57-es, HD felbontású 
IPS képernyő. 


A technológiának hála élénk szí- 
nekkel és kellően széles betekin- 
tési szögekkel rendelkezik. Alatta 
a három androidos érintőgombot 
helyezték el, ám a középső érde- 
kessége, hogy rendkívül elegáns 
módon világoskék csík képében 
pompázik, ezzel szakítva a konku- 
rencia egyhangú megoldásaival. Ha 
az előlapjának felső részére téved 
a szemünk, akkor a beszélgeté- 
sekhez használt hangszórót és a 
kiváló szelfik készítéséhez hasz- 
nálható 5 megapixeles kamerát 
láthatjuk. Az oldalakat szálcsiszolt 


alumínium szegények borítják, a 
bal térfélen a bekapcsológombbal, 
a jobbján a hangerőállítóval talál- 
kozhatunk. 


Az alsó élen a sztereó hangszórót, 
míg a felső szekcióban a 3,5 mm- 
es jack és a microUSB csatlakozót 
helyezték el a mérnökök. A hátlap 
a ConCorde többi modelljéhez 
hasonlóan leszedhető, itt a két 
SIM és az egymagában "árválkodó" 
microSD foglalattal találkozha- 
tunk. Említést érdemel még a hát- 
lap síkját megtörő 18 megapixeles, 
LED villanóval megtámogatott 
kamera is. 


Hardver/Szoftver 

Az elegáns formatervű telefon 
működtetéséről egy négymagos, 
1,3 GHz-en üzemelő MediaTek pro- 
cesszor és az 1 GB-os RAM párosa 
gondoskodik. 


Az egyedi felülettel operáló And- 
roid 4.2.2 Jelly Bean sebességével 
nem volt problémám, a ConCorde 
fejlesztői egy kifejezetten szép 
témával igyekeztek feldobni a 
(Google rendszerének unalomig 
ismert külsejét. 


Az előretelepített applikációk 
között megtaláljuk a Compass 
és Steady Compass névre hallga- 

tó iránytű applikációkat, a hátsó 
LED-et vezérlő FlashLight-ot, illetve 
a fájlkezelőt is. A repertoár része 
továbbá a több mint 60 féle, ingye- 
nesen letölthető újságot tartalmazó 
ConCorde táblamagazin valamint a 
diákok tanulását segítő Táblatan- 
könyv. 


Multimédia 

Ahogy fentebb is említettem, 

a hátlapot egy 18 megapixeles, 
autofókusszal és LED villanóval 
felvértezett kamera foglalja el. Az 
egyedi szoftver kezelését pillanatok 
alatt elsajátíthatjuk, hiszen nincs 
más dolgunk, mint a jobb oldalon 
kiválasztani a felvétel típusát, bal 
oldalon pedig megadhatjuk a téma- 
módot. 


Ezek között megtaláljuk a HDR, a 
panoráma, a jelenet vagy az arcfel- 
ismerő beállításokat. Az elkészült 
képek minőségét nem érheti kri- 
tika, ha az élbolyban nem is, a 18 
megapixeles egységgel rendelkező 
mobilok középmezőnyében min- 
denképpen helye van a SmartPhone 
5005-nek. Természetesen videót 

is rögzíthetünk, az elkészült anyag 
pedig FullőHD felbontásban kerül 
rögzítésre. Műveink egész alkotássá 
való formálására a Movie Studio-t 
használhatjuk, a kész filmet pedig a 
videólejátszóval eleveníthetjük fel. 


A 16 GB-os belső memóriára termé- 
szetesen sok zene is fér, így a filmek 
mellett más szórakoztatási formát 
is választhatunk magunknak. A 
szoftver képes album, előadó, dal 
illetve lejátszási lista alapján ren- 

dezni a muzsikákat, illetve rendel- 
kezik egualizer funkcióval is. Ha már 
meguntuk volna a tárhelyünkön 
helyet foglaló zenéket, akkor az 
FM-rádiót is használhatjuk, igaz a 
gyári headset minősége csak köze- 
pes, véleményem szerint érdemes a 
készülékhez egy igényesebb darabot 
utólag vásárolni. 


Adatkommunikáció/Üzemidő 

A 65 ezer forintos ár mellett igazi 
pozitívum, hogy az újdonságban a 
HSDPA mellett n-es WiFi, Bluetooth 
4.0, A-GPS és a névhez hűen NEC is 
található. A gyártó jelzése szerint 
bizonyos esetekben a felhasználók 
problémákkal találkoztak a GPS 
működésével kapcsolatban, így aki 
ilyenbe ütközne, annak ajánlott a 
szabad ég alatt 10-15 percet várni az 
első behangolásra, azután kényel- 
mesen használható lesz a navigáció. 


A kétkártyás működéssel már nem 
volt probléma, a telefon kiválóan 
kezelte a különálló SIM kártyákat, 
ám ahogy az lenni szokott, tele- 
fonálás közben sajnos csak az épp 
használatban lévő egység marad 
aktív. Érdemes kártyacserét kérnie a 
Telenor felhasználóknak, a visszajel- 
zések alapján ugyanis gond lehet a 
régebbi darabokkal, ám az új típusú 
kártya után a hibák megszűnnek. 

A sok funkció már külön-külön is 
megterheli az 1830 mAh-es akku- 
mulátort, így visszafogott használat 
mellett is reálisan 1 napos üzemidő- 
vel számolhatunk, spórolóbajnokok 
talán 1,5 napig is kihúzhatják. 


Végítélet 

Nagyon jól szerepelt nálam a Con- 
Corde újdonsága. A magyar vállalat 
egy olyan készülékkel rukkolt elő, 
mely megfizethető árú, korrekt 
hardverű és ami manapság szintén 
fontos, nagyon jól is néz ki. Azt gon- 
dolom, hogy a sikerhez leginkább 
csak annyi hiányzik, hogy egy egy- 
kártyás verzió bekerüljön a szolgál- 
tatók kínálatába, korrekt előfizetési 
csomaggal biztosan sokan fontolóra 
vennék vásárláskor. 


Ár/Érték: dák x 
Ergonómia $kiiXix 
Design: kkkkxk 


Legjobb vétel 
9390 


Megjelenés éve: 2014 


Pro: 

- Jó összeszerelési minőség 
- Korrekt hardver 

- Szép külső 


Kontra: 
- A GPS első indítás után lassan talál jelet 
- Még nincs rá KitKat 


Méretek: 

e kijelző mérete: 5" 

e kijelző felbontása: 1280 x 720 

e kijelző típusa: IPS 

e eszköz mérete: 142,5x70,8x8,5mm 
e tömeg: 125 gramm 


Hardver: 

e processzor: MTK65821.3GHz Ouad-Core 
e memória: 1024 MB 

e háttértár: 16 GB 

e bővíthetőség: v 

e kártya típusa: microsDHC 

e portok: microUSB, 3,5mm audio 


Multimédia: 

e kamera felbontás: 18 MP hátlapi és 
8 MP előlapi kamera 

e video chat: v 

e video felbontás: 1080p 

e FM rádió: v 

.3D:x 


Hálózati adatok: 

e mobil: GSM/EDGEVWICCDMA/HSPA/HDSPA 
e WIiFi: 802.11 b/g/n 

e Bluetooth: van 

e GPS: A-GPS, GLONASS 

e NFC: v 


Szoftverek: 

e op. rendszer: Android 4.2.2 Jelly Bean 
e spec. szoftverek: ConCorde Tábla- 
magazin ConCorde Táblatankönyv 


Akkumulátor: 

e gyári adatok: 1830 mAh 

e tapasztalat: normál használattal 
1 nap 

Sony SmartWatch 2 - Időben jött 


Teszten a Sony okosórája. 


Életemben először eljutottam oda, 
hogy a karomra került egy okosóra. 
Persze biztosan sokan hüledeznek, 
de úgy gondolom, nem késtem le 
még semmit, elvégre most kezd 
csak kiforrni ez a dolog. Az első 
alany egy Sony SmartWatch 2, 
amely már nem csak divatkütyü, 
hanem valóban hasznos kiegészí- 
tőnek is nevezhető. 


Csomagolás 

A doboz egy igényes órát sugall, 

és sokat nem is tévedünk, hiszen 
az okosórák között egy valóban 
prémium termékről van szó. A cso- 
magban csak maga az óra és egy 
töltőkábel van, tehát tartozékok- 
kal nem halmoznak el minket. 


Külső/ Szolgáltatások 

A karóra szögletes formát ölt, a 
háza teljesen fémből készült, a szíj 
jelen esetben gumi, de ez cserél- 
hető. Előlapján egy 1,6 hüvelykes, 
220 x 176 pixel felbontású, úgyne- 


vezett transzflektív kijelző látható. 


Lényege, hogy az órát úgy tudja 
folytonosan megjeleníteni, hogy 
eközben kevés áramot használ, 
azaz nem használ háttérvilágítást 
hozzá. Ha szükség van rá, a fény 
két erősebb koppintásra felkap- 
csol, majd pár másodpercen belül 
kialszik. Szolgáltatásokat a telefo- 
non keresztül tudunk felhelyezni a 
Play áruházból, fontos még, hogy 
szinte minden androidos eszközzel 


használható, amin minimum Ice 
Cream Sandwich verzió fut. 

Az oldalak simák és egyenesek, 
jobboldalt egy bekapcsoló gombot, 
bal oldalt pedig a microUSB csatla- 
kozót találni. Alul és felül pedig a 
szíj foglya a kütyü, máshogy nehéz 
is lenne megoldani. A súlya sze- 
rintem nem sok, szinte alig érezni, 
hogy van a karunkon valami (jó 
értelemben), és a szögletessége se 
bántó. A hátoldalán csak adatok 
vannak, de térjünk vissza a front- 
ra, ott egy kicsit elkalandoztunk 

a szoftver miatt, de visszatérünk 
a külsős dolgokra. A kijelzőn kívül 
találunk még 3 gombot (vissza, 
home, opció) és felül egy Sony 
logót, illetve egy fényérzékelőt. 
Szerintem szép, szolid és egyszerű 
hatást kelt, de mindenképp ele- 
gáns. 


Az óráról csakis alapdolgokat 
tudunk kezelni, vagyis kamerát, 
zenét elindítani, lapozni a map- 
pán belül, időjárást megnézni és 
internet alapú szolgáltatásainknak 
eseményeit, pontosabban új ér- 
tesítéseit láthatjuk. Bonyolultabb 
dolgokat nem képes végrehajtani, 
de arra tényleg jó, hogy ha zse- 
bünkbe van a mobilunk, de nem 
vennénk elő, akkor látjuk miért 
zizegett vagy csörrent meg. 


A Sony eszköze vízálló, azaz IP57- 
es tanúsítvánnyal rendelkezik, 
mint például a Sony Xperia 21 
Compact okostelefonjuk. A készü- 
lékben kommunikációra ott van 


az NEC és a Bluetooth 3.0, illetve 
egy microUSB port a töltés céljára. 
Gyári adatok szerint az akkumulá- 
tor kevés használattal 7 napot bír 
ki, normál használattal ez 3-4 nap- 
ra csökken. A rövid tesztidőszak 
alatt csak annyi derült ki, hogy 
picivel gyengébben teljesít, körül- 
belül 2-2,5 naponta azért megkí- 
vánja a töltőt, ha picit használjuk is 
és nem csak lóg a karunkon. 


Összegzés 

Véleményezve a dolgot nem rosz- 
sz, de mondjuk jó lenne egy picit 
komolyabbra csinálni a zenevezér- 
lést, vagy akár az e-mail, Facebook 
részét. Nem rossz, még van mit 
csiszolni rajta, de jó lesz ez az 
irány. Az ára 40 ezer forintba fáj, 
ez véleményem szerint picit sok, 
30 ezer környékén jobban hangza- 
na. 


Ár/Érték: dák x 
Ergonómia $kiXixk 
Design: kkkkxk 


Jó vétel 
8090 


Megjelenés éve: 2014 


Pro: 
- Szép külső 
- Jól használható 


Kontra: 
- Bizonyos területeken még kiforratlan 
- Kissé magas ár 


15. OLDAL 


Louisiana 


.. Catahoula Leopárd - 
e. a démoni tekintetű 
estyén kutyafajta 


Ági 


i Ve 42 E; 


EZI Több mint ingyenes újság tabletekre 
414 14 alkalmazásból! 


Keresd az -ban 
és a -ben! 


Available on the ka SÉDPOGÁTEÉN 
[J App Store a Google play 


Taáblamagazin 


